als_Latn dik_Latn tur_Latn
Në vitin 2006 ne krijuam Fujifilm Advanced Research Laboratories që të shërbente si qendra kryesore për kërkimin dhe zhvillimin për grupin Fujifilm. Në këtë kompleks laboratorik mblidhen së bashku shkencëtarë dhe inxhinierë nga kompani të grupit tonë, për të bashkëpunuar për kërkimin dhe zhvillimin. Fushat përkatëse përfshijnë sintezën organike, veshjet e holla me shumë shtresa, krijimin e mikromakinave me precizion, projektimin e lenteve, pajisjet me lazer, printimin dhe përpunimin e imazheve.
Fujifilm Advanced Research Laboratories është i strukturuar si një grup laboratorësh të ndërlidhur me njëri-tjetrin. Frontier Core-Technology Laboratories përqendrohen te teknologjitë më të përparuara të kohës, me potencialin për të transformuar të ardhmen. Synthetic Organic Chemistry Laboratories përqendrohen te materialet organike me rendiment të lartë, për një gamë të gjerë përdorimi. Advanced Marking Research Laboratories kryejnë kërkime për novacione në teknologjitë e printimit. Life Science Research Laboratories dhe Regenerative Medicine Research Laboratories studiojnë mundësitë e reja në biokimi, farmaceutikë dhe në fushat përkatëse të shkencave të jetës, ku Fujifilm kërkon të arrijnë një zhvillim të madh.
als_Latn als_Latn